proxectonos/corpus_dominio_legal_administrativo_tmp huggingface dataset:
EXTRACTO da Resolución do 8 de febreiro de 2018, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2018 (PR924B).
Vicepresidencia e Consellería de Presidencia, Administracións Públicas e Xustiza — III. Outras disposicións — 20/02/2018

BDNS (Identif.): 386184.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
Programa 1:
a) As entidades que teñan recoñecida a categoría de comunidade galega ou de centro colaborador da galeguidade ao abeiro da Lei 7/2013, do 13 de xuño, da galeguidade.
b) As federacións ou asociacións de entidades galegas inscritas ao abeiro da Lei 4/1983, do 15 de xuño, de recoñecemento da galeguidade.
Programa 2:
a) As entidades inscritas no Rexistro da Galeguidade ao abeiro da Lei 7/2013, do 13 de xuño, da galeguidade.
b) As federacións ou asociacións de entidades galegas inscritas ao abeiro da Lei 4/1983, do 15 de xuño, de recoñecemento da galeguidade.
Programas 3:
a) As entidades que teñan recoñecida a categoría de comunidade galega ao abeiro da Lei 7/2013, do 13 de xuño, da galeguidade.
b) As federacións ou asociacións de entidades galegas inscritas ao abeiro da Lei 4/1983, do 15 de xuño, de recoñecemento da galeguidade.
Segundo. Obxecto
Esta resolución ten por obxecto aprobar as bases reguladoras polas que se rexerá a concesión de subvencións, en réxime de concorrencia competitiva, en favor das entidades galegas do exterior para gastos de funcionamento e para proxectos de actuación dirixidos ao cumprimento dos seus fins, sinaladamente nas áreas sociais, de xuventude, formativas, culturais, que persigan o mantemento ou fomento dos lazos con Galicia.
Terceiro. Bases reguladoras
Resolución do 8 de febreiro de 2018, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2018.
Cuarto. Importe
Para a concesión das subvencións convocadas destinarase un crédito total de 1.050.000 euros, con cargo á aplicación orzamentaria 04.30.312C.481.0.
Quinto. Prazo de presentación de solicitudes
Un mes contado a partir do día seguinte ao da publicación da convocatoria no Diario Oficial de Galicia (DOG). Se o último día do prazo é inhábil, entenderase prorrogado ao primeiro día hábil seguinte.
Santiago de Compostela, 8 de febreiro de 2018
DECRETO 27/2018, do 22 de febreiro, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de alargamento e mellora da PO-230, punto quilométrico 12+630-14+430, coa clave PO/16/109.10, no concello de Cerdedo-Cotobade.
Consellería de Infraestruturas e Vivenda — III. Outras disposicións — 13/03/2018

Antecedentes.
Primeiro. Con data do 27 de novembro de 2017 publicouse no
Diario Oficial de Galicia
(núm. 225) o Anuncio do 13 de novembro de 2017 polo que se somete ao trámite de información pública o proxecto de alargamento e mellora da PO-230, punto quilométrico 12+630-14+430, coa clave PO/16/109.10, así como a relación individual de bens, dereitos e propietarios afectados polo proxecto referenciado.
Segundo. Tras a análise dos certificados e informes presentados, o 19 de febreiro de 2018 apróbase o expediente de información pública e definitivamente o proxecto de alargamento e mellora da PO-230, p.q. 12+630-14+430, coa clave PO/16/109.10.
Este proxecto de construción ten por obxecto mellorar a seguridade viaria e a calidade de vida dos cidadáns, cun importante efecto positivo sobre o medio socioeconómico e humano. Todo isto debido a que a estrada PO-230 discorre a media encosta, con pendentes elevadas no inicio do treito e pendentes suaves ao final do treito de estudo.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndenlle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar á realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda, e logo da deliberación do Consello da Xunta de Galicia, na súa reunión do día vinte e dous de febreiro de dous mil dezaoito,
Artigo único. Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de alargamento e mellora da PO-230, punto quilométrico 12+630-14+430, coa clave PO/16/109.10.
Santiago de Compostela, vinte e dous de febreiro de dous mil dezaoito
RESOLUCIÓN do 8 de marzo de 2018, da Secretaría Xeral Técnica da Consellería do Mar, pola que se dá publicidade a unha encomenda de xestión ao medio propio Fundación Centro Tecnolóxico do Mar para executar durante os anos 2018 e 2019.
Consellería do Mar — III. Outras disposicións — 19/03/2018

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 28 de febreiro de 2018, da Consellería do Mar, pola que se lle encarga ao medio propio Fundación Centro Tecnolóxico do Mar (Cetmar) a prestación do servizo de oficina técnica para o apoio ao deseño e subministración de dúas embarcacións patrulleiras para o Servizo de Gardacostas de Galicia da Consellería do Mar.
– Actividade: realización das actuacións relativas á execución polo Cetmar de accións de apoio á Consellería do Mar que teñen como finalidade o seguimento no deseño e na construción de dúas embarcacións patrulleiras aptas para tarefas de inspección e vixilancia pesqueira, control e apoio á frota pesqueira de Galicia. Estas embarcacións patrulleiras colaborarán en operacións de busca e salvamento marítimo e participación en actividades de loita contra a contaminación mariña.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: ata o 30 de setembro de 2019.
– Financiamento: tramitouse con cargo aos orzamentos da Comunidade Autónoma de Galicia na aplicación orzamentaria 14.02.723A.640.1, e foi cofinanciada polo Fondo Europeo Marítimo e de Pesca nun 75 % (medida asistencia técnica).
Santiago de Compostela, 8 de marzo de 2018
RESOLUCIÓN do 5 de marzo de 2018, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia da revisión salarial, para o ano 2018, do convenio colectivo da Comunidade Autónoma de Galicia para salóns de peiteado de donas, cabaleiros, unisex e salóns de beleza.
Consellería de Economía, Emprego e Industria — III. Outras disposicións — 19/03/2018

Visto o acordo da comisión paritaria do convenio colectivo da Comunidade Autónoma de Galicia para salóns de peiteado de donas, cabaleiros, unisex e salóns de beleza, subscrito entre a representación empresarial Fepega e a organización sindical CIG, o 24 de xaneiro de 2018, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon).
Segundo. Dispoñer a súa publicación no Diario Oficial de Galicia.
Santiago de Compostela, 5 de marzo de 2018
En Santiago de Compostela o 24 de xaneiro de 2018, ás 17.30 horas, reúnese na sede do Consello Galego de Relacións Laborais, a Comisión paritaria do convenio colectivo de salóns de peiteado de donas, cabaleiros, unisex e salóns de beleza, constituída conforme o disposto no artigo 37 do convenio e formada, en consecuencia, por catro persoas de cada representación.
Asisten:
Iniciase a xuntanza cun único punto na orde do día, actualizar a táboa salarial para o ano 2018, segundo o previsto no artigo 19 do Convenio colectivo para salóns de peiteado de donas, cabaleiros, unisex e salóns de beleza, que establece literalmente que «No ano 2018 os salarios incrementaranse na porcentaxe que resulte de aplicar o IPC real do ano anterior». Realizada a comprobación de que en 31 de decembro de 2017 o IPC quedou fixado no 1,1 %, procede a actualización dos salarios nesas porcentaxes, do que resultan as seguintes cantidades:
Grupo I: 770,39 €.
Grupo II: 848, 63 €.
Grupo III: 864,40 €.
Grupo IV: 879,57 €.
RESOLUCIÓN do 12 de marzo de 2018, da Dirección Xeral de Educación, Formación Profesional e Innovación Educativa, pola que se fai pública a composición das comisións de avaliación que actuarán no proceso de acreditación de competencias convocado pola Orde do 29 de decembro de 2017.
Consellería de Cultura, Educación e Ordenación Universitaria — III. Outras disposicións — 19/03/2018

Mediante a Orde do 29 de decembro de 2017 (DOG do 10 de xaneiro de 2018), convócase o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
O artigo 17 da devandita orde no punto 1 fai referencia aos requisitos, formación e habilitación das persoas que poderán actuar como asesores e avaliadores, e o artigo 16 establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo o proceso de avaliación das diferentes unidades de competencia para as que se convoca o procedemento de avaliación e acreditación, polo que esta dirección xeral
Facer pública a composición das comisións de avaliación que actuarán no proceso de acreditación de competencias disposto pola Orde do 29 de decembro de 2017, da Consellería de Cultura, Educación e Ordenación Universitaria, pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais, que figura no anexo desta resolución.
Santiago de Compostela, 12 de marzo de 2018
RESOLUCIÓN do 15 de febreiro de 2018 pola que se procede á publicación das subvencións concedidas en virtude da Orde do 22 de setembro de 2017 pola que se establecen as bases reguladoras e se convoca o procedemento para conceder subvencións destinadas a realizar programas de interese xeral para fins de carácter social con cargo á asignación tributaria do 0,7 % do imposto sobre a renda das persoas físicas.
Consellería de Política Social — III. Outras disposicións — 19/03/2018

En virtude das competencias da Consellería de Política Social, atribuídas polo Decreto 177/2016, do 15 de decembro, polo que se fixa a estrutura orgánica da Vicepresidencia e das consellerías da Xunta de Galicia e o Decreto 176/2015, do 3 de decembro, polo que se establece a estrutura orgánica da Consellería de Política Social e de acordo co disposto no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas que se detallan no anexo desta resolución.
Beneficiarios:
1. As entidades do terceiro sector de acción social definidas no artigo 2 da Lei 43/2015, do 9 de outubro, do terceiro sector de acción social e a Cruz Vermella.
2. Agrupacións de organizacións sen personalidade xurídica.
Finalidade da subvención:
As axudas destinaranse á realización de actividades de interese xeral que obtivesen financiamento estatal con cargo á asignación tributaria do IRPF na convocatoria do ano 2016 no marco dos seguintes programas:
a) Programas para a atención ás persoas con necesidades de atención integral sociosanitaria.
b) Programas para a atención ás persoas con necesidades educativas ou de inserción laboral.
c) Programas para o fomento da seguridade cidadá e a prevención da delincuencia.
Aplicacións orzamentarias:
Crédito orzamentario: 11.453.784 €.
Santiago de Compostela, 15 de febreiro de 2018
RESOLUCIÓN do 28 de febreiro de 2018 pola que se dispón o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 09/03/2018

O Decreto 149/2012, do 5 de xullo, polo que se regula o Consello do Turismo de Galicia (DOG núm. 135, do 16 de xullo), recolle, no artigo 3, a composición e réxime de elección dos seus membros e no artigo 5 o nomeamento destes pola persoa titular do órgano superior da Administración autonómica competente en materia de turismo, por proposta das diferentes organizacións e entidades representadas. O parágrafo 2 do citado artigo establece que se algún membro perde a condición de representatividade pola organización que o elixiu, esta deberá comunicar, á Administración turística autonómica no prazo máximo dun mes, o/a novo/a vogal proposto/a para a súa representación.
Mediante Resolución do 20 de marzo foron nomeados os membros do Consello do Turismo de Galicia (DOG núm. 60, do 27 de marzo). Unha vez nomeados os membros, a organización sindical CIG realizou unha proposta de substitución destes, e comunicou unha nova vogal titular e un vogal suplente para a súa representación.
Polo exposto,
Primeiro. Separar como membros do Consello do Turismo de Galicia a:
– Fernando Acuña Rúa, como membro titular en representación da CIG, e como suplente Roberto Alonso Iglesias.
Segundo. Nomear como membros do Consello do Turismo de Galicia a:
– María del Tránsito Fernández Fernández, como membro titular en representación da CIG, e como suplente a Miguel Ángel Malvido Cabirto.
Santiago de Compostela, 28 de febreiro de 2018
EXTRACTO da Resolución do 1 de marzo de 2018, da Secretaría Xeral da Emigración, pola que se regula e se convoca o Programa de escolas abertas destinado a persoas directivas e responsables de impartir docencia nas entidades galegas e a persoas galegas residentes fóra de Galicia para o ano 2018 (PR923E, PR923H).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/03/2018

BDNS (Identif.): 388888.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias das subvencións establecidas para este programa as persoas responsables de impartir docencia naquelas entidades galegas asentadas fóra de Galicia que estean recoñecidas en calquera das categorías establecidas no artigo 4 da Lei 7/2013, do 13 de xuño, da galeguidade, e de conformidade co disposto no artigo 2 da resolución.
Segundo.
Obxecto
Establécense as bases reguladoras polas que se rexerá a realización de obradoiros culturais de especialización de carácter presencial dirixidos a persoas responsables de impartir docencia nas entidades galegas do exterior e a persoas galegas residentes fóra de Galicia.
Así mesmo, é obxecto desta resolución a convocatoria de axudas para participar nos obradoiros para o ano 2018, procedementos PR923E e PR923H.
Terceiro.
Bases reguladoras
Resolución do 1 de marzo de 2018, da Secretaría Xeral da Emigración, pola que se regula e se convoca o Programa de escolas abertas destinado a persoas directivas e responsables de impartir docencia nas entidades galegas e a persoas galegas residentes fóra de Galicia para o ano 2018 (PR923E, PR923H).
Cuarto.
Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto.
Prazo de presentación de solicitudes
O prazo de presentación das solicitudes será de 40 días naturais contado a partir do día seguinte ao da publicación desta resolución no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 1 de marzo de 2018
RESOLUCIÓN do 19 de febreiro de 2018, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo da comisión paritaria do V Convenio colectivo autonómico para o sector de pompas fúnebres, polo que se aproban as táboas salariais para o ano 2018.
Consellería de Economía, Emprego e Industria — III. Outras disposicións — 12/03/2018

Visto o acordo da comisión paritaria do V Convenio colectivo autonómico para o sector de pompas fúnebres, polo que se aproban a táboas salariais para o ano 2018, subscrito entre a representación empresarial Agesef e Fegaserfu e as organizacións sindicais UGT Galicia e SN de CC.OO. de Galicia, na xuntanza que tivo lugar o 2 de febreiro de 2018, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
Esta Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon).
Segundo. Dispor a súa publicación no
Diario Oficial de Galicia
.
Santiago de Compostela, 19 de febreiro de 2018
Santiago de Compostela, ás 11.30 horas do día 2 de febreiro de 2018, na sede do Consello Galego de Relacións Laborais, sito na rúa Algalia de Abaixo, 24, baixo, reúnense as persoas abaixo sinaladas, que forman parte da comisión paritaria do V Convenio colectivo autonómico para o sector de pompas fúnebres de Galicia.
Representación empresarial:
Representación social:
Logo do debate e análise das cuestións obxecto da presente xuntanza por parte das representacións presentes nesta comisión, procede reflectir nunha acta o seguinte:
1. Apróbanse as táboas salariais do ano 2018 segundo o disposto no artigo 19 do V Convenio colectivo autonómico para o sector de pompas fúnebres de Galicia, que quedan da seguinte maneira:
2. Os membros da comisión delegan no funcionario do Consello Galego de Relacións Laborais, Ignacio Bouzada Gil, a realización dos trámites de rexistro, depósito e publicidade dos acordos reflectidos na presente acta ante a autoridade laboral competente.
Non tendo máis asuntos que tratar, lévantase a xuntanza ás 12.30 horas do día sinalado no encabezamento e expídese para o efecto a presente acta, que asinan todos os asistentes en proba de conformidade.
EXTRACTO da Resolución do 28 de febreiro de 2018, da Secretaría Xeral da Emigración, pola que se regulan e se convocan as subvencións do programa Reencontros na casa para persoas residentes no exterior durante o ano 2018 (PR926A).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/03/2018

BDNS (Identif.): 388819.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
As persoas emigrantes galegas que reúnan os requisitos establecidos nos números 1, 2 e 3 da resolución da convocatoria.
Segundo.
Obxecto
Establecer as bases reguladoras das axudas correspondentes ao programa Reencontros na casa para o ano 2018, orientado a promover o contacto das persoas galegas residentes no exterior coa súa terra e coas súas familias, fortalecendo así os vínculos de unión con Galicia.
Terceiro.
Bases reguladoras
Resolución do 28 de febreiro de 2018, da Secretaría Xeral da Emigración, pola que se regulan e se convocan as subvencións do programa Reencontros na casa para persoas residentes no exterior durante o ano 2018 (PR926A).
Cuarto.
Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto.
Prazo de presentación de solicitudes
O prazo de presentación das solicitudes será de 30 días naturais contado a partir do día seguinte ao da publicación desta resolución no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 28 de febreiro de 2018
CORRECCIÓN DE ERROS. Resolución do 21 de decembro de 2017 pola que se dá publicidade ao acordo do Consello de Dirección que aproba as bases reguladoras dos obradoiros e das axudas á dixitalización Industria 4.0 cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 09/03/2018

Advertido un erro na referida resolución, publicada no DOG número 245, do 28 de decembro de 2017, procede facer a seguinte corrección:
– Na páxina 58976, no artigo 12.4.b) in fine, onde di: «Os proxectos deberán acadar 60 puntos na baremación para seren aprobados», debe dicir: «Os proxectos deberán acadar as seguintes puntuacións mínimas para seren aprobados:
Modalidades a) e b) 1º do artigo 5: 50 puntos.
Modalidades b) 2º e 3º do artigo 5: 30 puntos».
ORDE do 2 de marzo de 2018 pola que se modifica a Orde do 22 de agosto de 2017 pola que se convocan subvencións para o financiamento de programas de formación dirixidos prioritariamente a persoas traballadoras ocupadas, en materia de formación de oferta, e se establecen as bases reguladoras para a súa concesión (código de procedemento TR302A).
Consellería de Economía, Emprego e Industria — III. Outras disposicións — 09/03/2018

A Orde do 22 de agosto de 2017 pola que se convocan subvencións para o financiamento de programas de formación dirixidos prioritariamente a persoas traballadoras ocupadas, en materia de formación de oferta, e se establecen as bases reguladoras para a súa concesión (código de procedemento TR302A), determina no número 1 do seu artigo 41 que as entidades beneficiarias poderán executar os programas de formación desde a data de notificación da resolución de concesión da subvención ata o 30 de setembro de 2018.
No artigo 60.1 da orde preceptúase que a xustificación dos gastos anteriores ao 1 de decembro de 2017 deberá realizarse antes do 15 de decembro de 2017 e a do resto dos gastos deberá realizarse antes do 30 de outubro de 2018.
Por outra banda, o artigo 11.4, relativo á realización das prácticas non laborais, sinala que, para determinados certificados de profesionalidade que pola súa natureza presenten dificultades para o cumprimento do antedito prazo poderá solicitarse á Administración competente unha autorización para a súa ampliación, debendo estar, en todo caso, finalizado o 30 de setembro de 2018.
Atendendo ás dificultades existentes para a adecuada selección do alumnado que vai cursar as accións formativas subvencionadas, estase atrasando o seu inicio e, polo tanto, a súa finalización; por iso, coa finalidade de posibilitar unha mellor execución das accións formativas financiadas, procédese á ampliación do prazo de execución e xustificación establecido na convocatoria.
Por todo o exposto e no uso das facultades que me foron concedidas,
Artigo 1
Amplíase:
1. A data limite do ámbito temporal de execución das liñas de actuación establecidas na convocatoria, que será ata o 30 de novembro de 2018.
2. O prazo máximo para a presentación da xustificación final das accións formativas previsto no artigo 60.1, que quedará establecido no 30 de decembro de 2018.
3. O prazo para a realización das prácticas non laborais referidas no artigo 11, número 4, que deberán estar finalizadas, en todo caso, o 30 de novembro do 2018.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de marzo de 2018
RESOLUCIÓN do 2 de marzo de 2018 pola que se ordena a publicación do Acordo do Consello da Xunta de Galicia do 1 de marzo de 2018 polo que se aproba a modificación da relación de postos de traballo da Axencia Galega das Industrias Culturais.
Consellería de Facenda — III. Outras disposicións — 09/03/2018

A aprobación da modificación da relación de postos de traballo da Axencia Galega das Industrias Culturais xustifícase polas razóns indicadas no punto primeiro do acordo.
En consecuencia, por proposta da dirección da axencia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 1 de marzo de 2018, adoptou o seguinte
Primeiro. Apróbase a modificación da relación de postos de traballo da Axencia Galega das Industrias Culturais, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 1 de marzo de 2018, relativo á aprobación da modificación da relación de postos de traballo da Axencia Galega das Industrias Culturais, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 2 de marzo de 2018
RESOLUCIÓN do 2 de marzo de 2018 pola que se ordena a publicación do Acordo do Consello da Xunta de Galicia do 1 de marzo de 2018 polo que se aproba a modificación da relación de postos de traballo da Axencia Galega de Infraestruturas.
Consellería de Facenda — III. Outras disposicións — 09/03/2018

A aprobación da modificación da relación de postos de traballo da Axencia Galega de Infraestruturas xustifícase polas razóns indicadas no punto primeiro do acordo.
En consecuencia, por proposta da dirección da axencia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 1 de marzo de 2018, adoptou o seguinte
Primeiro. Apróbase a modificación da relación de postos de traballo da Axencia Galega de Infraestruturas, nos termos que se sinalan no anexo a este Acordo, como consecuencia das súas necesidades funcionais e organizativas actuais.
Segundo. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 1 de marzo de 2018, relativo á aprobación da modificación da relación de postos de traballo da Axencia Galega de Infraestruturas, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 2 de marzo de 2018
CORRECCIÓN DE ERROS. Resolución do 6 de febreiro de 2018, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no terceiro cuadrimestre do ano 2017.
Consellería do Mar — III. Outras disposicións — 14/03/2018

Advertido erro no contido do anexo que acompaña á referida resolución, publicada no
Diario Oficial de Galicia
núm. 34, do 16 de febreiro de 2018, cómpre facer a oportuna corrección.
Na páxina 10525, o ANEXO «Convenios de colaboración subscritos pola Consellería do Mar nos meses de setembro, outubro, novembro e decembro do ano 2017», substitúese polo seguinte:
CORRECCIÓN DE ERROS. Resolución do 13 de febreiro de 2018 pola que se dá publicidade ás subvencións concedidas ao abeiro da Orde do 15 de xuño de 2017 (Diario Oficial de Galicia número 119, do 23 de xuño) pola que se establecen as bases reguladoras da concesión, en réxime de concorrencia competitiva, de axudas para a programación de accións formativas realizadas polas entidades colaboradoras da Consellería do Medio Rural para a realización de actividades de formación continua na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2017.
Consellería do Medio Rural — III. Outras disposicións — 14/03/2018

Advertidos erros na indicada resolución, publicada no Diario Oficial de Galicia núm. 39, do 23 de febreiro de 2018, cómpre facer a seguinte corrección:
No anexo páxina 11443, na táboa que figuran os/as beneficiarios/as e subvención, hai que engadir os seguintes beneficiarios/as e subvención:
Beneficiarios/as e subvención:
RESOLUCIÓN do 28 de febreiro de 2018, da Dirección Xeral de Patrimonio Natural, pola que se dá publicidade aos beneficiarios das axudas concedidas ao abeiro da Orde do 4 de agosto de 2017 pola que se establecen as bases reguladoras das axudas para a prevención dos danos que causan determinadas especies de fauna silvestre e se convocan para o ano 2017 (código de procedemento MT809D).
Consellería de Medio Ambiente e Ordenación do Territorio — III. Outras disposicións — 14/03/2018

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno,
Dar publicidade á relación de beneficiarios das axudas concedidas pola Consellería de Medio Ambiente e Ordenación do Territorio ao amparo da referida orde que figuran como anexo á presente resolución.
Santiago de Compostela, 28 de febreiro de 2018
a) Norma reguladora da convocatoria: Orde do 4 de agosto de 2017 pola que se establecen as bases reguladoras das axudas para a prevención dos danos que causan determinadas especies de fauna silvestre e se convocan para o ano 2017 (código de procedemento MT809D).
b) Aplicación orzamentaria: 07.04.541B.770.1.
c) Crédito orzamentario: 300.000 €.
d) Finalidade: fomentar a aplicación de medidas de protección fronte aos ataques de especies de fauna silvestre (xabaril e lobo) incentivando a adquisición de elementos preventivos dos danos que poidan ocasionar estas especies.
e) Destinatarios: persoas físicas ou xurídicas titulares de explotacións agrícolas e/ou gandeiras que figuren inscritas no Rexistro de Explotacións Agrarias de Galicia (Reaga) e/ou no Rexistro Xeral de Explotacións Gandeiras de Galicia e persoas titulares de explotacións agrarias destinadas ao autoconsumo.
f) Beneficiarios e importe concedido, incluíndo os beneficiarios que renunciaron á subvención:
RESOLUCIÓN do 16 de febreiro de 2018, da Dirección Xeral de Administración Local, pola que se dá publicidade ao Acordo do Consello da Xunta do 1 de febreiro de 2018 polo que se autoriza a Deputación Provincial de Ourense para a prestación de servizos mínimos no Concello dos Blancos.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/03/2018

Adoptado Acordo polo Consello da Xunta en sesión do día 1 de febreiro de 2018,
Dar publicidade ao Acordo do Consello da Xunta do 1 de febreiro de 2018 que a seguir se transcribe:
«Vista a proposta xustificada da Deputación Provincial de Ourense e a documentación que xunta, así como a conformidade do Concello dos Blancos manifestada no Pleno do 20 de decembro de 2017, acórdase autorizar a Deputación Provincial de Ourense para que asuma a prestación dos seguintes servizos mínimos obrigatorios de competencia do Concello dos Blancos:
Abastecemento domiciliario de auga potable.
Saneamento.
Pavimentación de vías públicas e acceso a núcleos de poboación.
Iluminación pública.
A asunción dos servizos terá efecto a partir do día seguinte ao da publicación deste acordo no
Diario Oficial de Galicia
por un prazo inicial de dous anos. Non obstante, a Deputación Provincial de Ourense poderá propoñer a prórroga sucesiva da asunción dos servizos para períodos de dous anos durante o período de vixencia do plan axuste do Concello dos Blancos no caso de que subsistan as causas que a motivaron e non existan fórmulas alternativas para garantir a prestación dos servizos no marco do plan de axuste».
Santiago de Compostela, 16 de febreiro de 2018
RESOLUCIÓN do 14 de febreiro de 2018 pola que se fai público o reaxuste dos créditos establecidos na Orde do 22 de setembro de 2017 pola que se establecen as bases reguladoras e se convoca o procedemento para conceder subvencións destinadas a realizar programas de interese xeral para fins de carácter social con cargo á asignación tributaria do 0,7 % do imposto sobre a renda das persoas físicas.
Consellería de Política Social — III. Outras disposicións — 16/03/2018

De conformidade co establecido no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
No Diario oficial de Galicia nº 186, do venres 29 de setembro de 2017, publicouse a Orde do 22 de setembro de 2017 pola que se establecen as bases reguladoras e se convoca o procedemento para conceder subvencións destinadas a realizar programas de interese xeral para fins de carácter social con cargo á asignación tributaria do 0,7 % do imposto sobre a renda das persoas físicas.
A dita orde establece no seu artigo 2, no que se recollen os créditos que financian a convocatoria, que estes créditos poderán ser reaxustados na resolución de concesión entre as distintas aplicacións orzamentarias en función da natureza do gasto e da adecuación do contido dos proxectos presentados nas solicitudes ás competencias de cada centro directivo implicado, para o que se realizarán as modificacións oportunas no expediente de gasto, que serán publicadas nos mesmos medios que a convocatoria e, concretamente, no Diario Oficial de Galicia.
En consecuencia, sen superar a contía total máxima destinada ás subvencións destinadas a realizar programas de interese xeral para fins de carácter social con cargo á asignación tributaria do 0,7 % do imposto sobre a renda das persoas físicas, foi necesario modificar a distribución dos créditos orzamentarios destinados ás devanditas subvencións, coa finalidade prevista do seu axuste en función da natureza do gasto e da adecuación do contido dos proxectos presentados ás competencias de cada centro directivo.
Por todo o exposto, e no uso das facultades que me foron conferidas,
Procédese á publicación do reaxuste dos créditos orzamentarios destinados ás axudas convocadas ao abeiro da Orde do 22 de setembro de 2017 pola que se establecen as bases reguladoras e se convoca o procedemento para conceder subvencións destinadas a realizar programas de interese xeral para fins de carácter social con cargo á asignación tributaria do 0,7 % do imposto sobre a renda das persoas físicas, como a seguir se indica:
Santiago de Compostela, 14 de febreiro de 2018
RESOLUCIÓN do 8 de marzo de 2018, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade dos convenios de colaboración subscritos por esta consellería no terceiro cuadrimestre do ano 2017.
Consellería de Cultura, Educación e Ordenación Universitaria — III. Outras disposicións — 16/03/2018

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo 1
Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de setembro, outubro, novembro e decembro do ano 2017, que se incorpora como anexo I a esta resolución.
Artigo 2
Así mesmo, e para os efectos de completar a Resolución do 30 de maio de 2017, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade dos convenios de colaboración subscritos no primeiro cuadrimestre do ano 2017 (DOG núm. 107, do 7 de xuño), dáse publicidade ao convenio de colaboración pendente de publicar subscrito no primeiro cuadrimestre do ano 2017 por esta consellería, que se incorpora como anexo II a esta resolución.
Santiago de Compostela, 8 de marzo de 2018
EXTRACTO da Orde do 27 de febreiro de 2018 pola que se convocan os premios extraordinarios de bacharelato correspondentes ao curso 2017/18.
Consellería de Cultura, Educación e Ordenación Universitaria — III. Outras disposicións — 15/03/2018

BDNS (Identif.): 389474.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que finalizase os estudos de bacharelato no curso 2017-2018 nun centro docente da Comunidade Autónoma de Galicia ben na modalidade presencial ou na modalidade a distancia, sexa proposto para título na convocatoria ordinaria do dito curso e ter obtido unha nota media do bacharelato igual ou superior a 8,75.
Segundo.
Obxecto
Convocar na Comunidade Autónoma de Galicia os premios extraordinarios de bacharelato (procedemento ED311A) para o alumnado que finalizase os estudos de bacharelato no curso 2017-2018 nun centro docente da Comunidade Autónoma de Galicia e cumpra os requisitos establecidos nesta orde.
Terceiro.
Bases reguladoras
Orde EDU/2058/2010, do 13 de xullo (BOE do 29 de xullo), pola que se regulan os premios nacionais de bacharelato establecidos pola Lei orgánica 2/2006, do 3 de maio, de educación.
Cuarto.
Importe
Vinte premios extraordinarios cunha dotación global de 20.000 €. Cada premio estará dotado con 1.000 €.
Quinto.
Prazo de presentación de solicitudes
O prazo de presentación de solicitudes será dun mes contado a partir do día 2 de maio de 2018.
Santiago de Compostela, 27 de febreiro de 2018
RESOLUCIÓN do 7 de marzo de 2018, da Secretaría Xeral de Medios, pola que se amplía o crédito destinado ás axudas económicas dirixidas a empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/03/2018

O 12 de xaneiro de 2018 publicouse no Diario Oficial de Galicia a Resolución do 19 de decembro de 2017 pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego e se convocan para o ano 2018.
O artigo 2 desta resolución establece a contía inicial dos créditos destinados a financiar estas axudas con cargo á aplicación orzamentaria 04.20.461A.470.0, sen prexuízo de ulteriores variacións producidas como consecuencia dunha maior dispoñibilidade orzamentaria.
Con data actual, e coa finalidade de manter esta acción de fomento en niveis adecuados, cómpre ampliar o importe do crédito asignado a esta axuda, con cargo á aplicación orzamentaria 04.20.151A.470.0.
Polo exposto, e en uso das facultades que teño atribuídas,
Artigo único
Primeiro. Ampliar o crédito destinado ás axudas económicas dirixidas a empresas que realicen publicacións periódicas escritas integramente en galego en 160.000,00 euros, con cargo á aplicación orzamentaria 04.20.151A.470.0. O importe total destinado ao financiamento destas axudas é de 200.000,00 euros.
Segundo. Esta modificación non afecta o prazo establecido na referida resolución para a presentación de solicitudes.
Terceiro. Contra esta resolución poderase interpoñer con carácter potestativo, recurso de reposición ante o mesmo órgano que ditou a resolución, no prazo dun mes contado a partir do día seguinte ao da súa publicación no Diario Oficial de Galicia.
Alternativamente, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación no Diario Oficial de Galicia.
Disposición derradeira única
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de marzo de 2018
CORRECCIÓN DE ERROS. Resolución do 1 de marzo de 2018 pola que se convoca o procedemento de adxudicación de prazas nas escolas infantís 0-3 dependentes desta entidade para o curso 2018/19.
Axencia Galega de Servizos Sociais — III. Outras disposicións — 20/03/2018

Advertido erro na citada resolución, publicada no
Diario Oficial de Galicia
número 49, do 9 de marzo de 2018, cómpre facer a seguinte corrección:
Na páxina 14345, no parágrafo terceiro do artigo 4, punto 1, onde di: «Durante o mes de agosto, así como no período comprendido entre o 26 e o 28 de decembro de 2018 e os días 15, 16 e 17 de abril de 2019 con carácter xeral abrirá un só centro por localidade. Nestes casos, o seu peche diario efectuarase ás 17.00 horas», debe dicir: «Durante o mes de agosto, así como no período comprendido entre o 26 e o 28 de decembro de 2018 e os días 15, 16 e 17 de abril de 2019 con carácter xeral abrirá un só centro por localidade. A apertura durante o mes de agosto efectuarase sempre que exista unha demanda igual ou superior aos 15 alumnos/as. Nestes casos, o seu peche diario efectuarase ás 17.00 horas».
RESOLUCIÓN do 7 de marzo de 2018 pola que se dá publicidade a unha encomenda de xestión á Axencia Galega de Infraestruturas para acometer a execución das obras de construción do novo centro de saúde de Salceda de Caselas.
Servizo Galego de Saúde — III. Outras disposicións — 20/03/2018

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, do 7 de marzo de 2018, pola que se lle encomenda á Axencia Galega de Infraestruturas a xestión das actuacións para acometer a execución das obras de construción do novo centro de saúde de Salceda de Caselas (Pontevedra).
– Actividade: encargar á Axencia Galega de Infraestruturas a xestión das actuacións para acometer a execución das obras de construción do novo centro de saúde de Salceda de Caselas.
– Natureza e alcance da xestión encomendada: a encarga ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao do asinamento da encomenda, ata o día 31 de xaneiro de 2020.
Santiago de Compostela, 7 de marzo de 2018
RESOLUCIÓN do 8 de marzo de 2018 pola que se dá publicidade a unha encomenda de xestión á Axencia Galega de Infraestruturas para acometer a execución das obras de construción do novo centro de saúde de Narón.
Servizo Galego de Saúde — III. Outras disposicións — 20/03/2018

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, do 8 de marzo de 2018, pola que se lle encomenda á Axencia Galega de Infraestruturas a xestión das actuacións para acometer a execución das obras de construción do novo centro de saúde de Narón (A Coruña).
– Actividade: encargar á Axencia Galega de Infraestruturas a xestión das actuacións para acometer a execución das obras de construción do novo centro de saúde de Narón; a dirección da obra está contratada polo Servizo Galego de Saúde.
– Natureza e alcance da xestión encomendada: a encarga ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao do asinamento da encomenda, ata o día 31 de xaneiro de 2020.
Santiago de Compostela, 8 de marzo de 2018
RESOLUCIÓN do 8 de marzo de 2018 pola que se dá publicidade a unha encomenda de xestión á Axencia Galega de Infraestruturas para acometer a execución das obras de construción do novo centro de saúde do Pereiro de Aguiar.
Servizo Galego de Saúde — III. Outras disposicións — 20/03/2018

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, do 8 de marzo de 2018, pola que se lle encomenda á Axencia Galega de Infraestruturas a xestión das actuacións para acometer a execución das obras de construción do novo centro de saúde do Pereiro de Aguiar (Ourense).
– Actividade: encargar á Axencia Galega de Infraestruturas a xestión das actuacións para acometer a execución das obras de construción do novo centro de saúde do Pereiro de Aguiar; a dirección da obra está contratada polo Servizo Galego de Saúde.
– Natureza e alcance da xestión encomendada: o encargo ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao do asinamento da encomenda, ata o día 31 de xaneiro de 2021.
Santiago de Compostela, 8 de marzo de 2018